CELEX: 32005R0956
Language: hu
Date: 2005-06-23 00:00:00
Title: A Bizottság 956/2005/EK rendelete (2005. június 23.) a felvásárlást, raktározást és forgalomba hozatalt magukban foglaló intervenciós intézkedések finanszírozási költségei kiszámításának módszeréről és az ehhez alkalmazandó kamatról szóló 411/88/EGK rendelet módosításáról

24.6.2005   
            
            
               HU
            
            
               Az Európai Unió Hivatalos Lapja
            
            
               L 164/8
            
         A BIZOTTSÁG 956/2005/EK RENDELETE
   (2005. június 23.)
   a felvásárlást, raktározást és forgalomba hozatalt magukban foglaló intervenciós intézkedések finanszírozási költségei kiszámításának módszeréről és az ehhez alkalmazandó kamatról szóló 411/88/EGK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre (1) és különösen annak 5. cikkére,
   mivel:
   
               (1)
            
            
               Az 1883/78/EGK rendelet 5. cikkének harmadik bekezdése szerint, ha a tagállam által fizetett kamat több mint kétszerese az egységes kamatnak, a Bizottság – a 2005. és 2006. pénzügyi évekre vonatkozóan – az érintett tagállam kamatköltségeinek finanszírozása során alkalmazhatja az egységes kamatot, kiegészítve az egységes kamatláb kétszerese és az adott állam által fizetett tényleges kamat közötti különbözettel.
            
         
               (2)
            
            
               Annak rögzítése végett, hogy az érintett tagállamoknál milyen kamatlábat kell figyelembe venni, a 411/88/EGK bizottsági rendeletben (2) meg kell határozni a 2005. és 2006. pénzügyi évekre alkalmazandó számítási módszert.
            
         
               (3)
            
            
               Ha valamely tagállam a rá háruló kamatköltségek átlagos mértékét nem hozta a Bizottság tudomására, a Bizottság egyedi referencia-kamatlábat alkalmaz a tagállamokra jellemző referencia-kamatlábakat véve alapul.
            
         
               (4)
            
            
               A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozásával szükségessé vált, hogy az ezen tagállamokra jellemző referencia-kamatlábakat is figyelembe vegyék az említett referencia-kamatláb megállapításánál. Ezért indokolt ezen kamatlábakat rögzíteni ugyanolyan feltételek mellett, mint a többi tagállamnál.
            
         
               (5)
            
            
               A 411/88/EGK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Alap bizottságának véleményével,
            
         ELFOGADTA EZT A RENDELETET:
   1. cikk
   A 411/88/EGK rendelet a következőképpen módosul:
   
               1.
            
            
               A 4. cikk helyébe a következő szöveg lép:
               „4. cikk
               (1)   Ha valamely tagállamra legalább hat hónapon keresztül kisebb mértékű kamatköltség hárul, mint a Közösség számára megállapított egységes kamatláb, az adott tagállam számára egyedi kamatlábat kell megállapítani.
               (2)   A tagállamra háruló kamatköltség átlagos mértékét legkésőbb a pénzügyi év vége előtt húsz nappal a Bizottság tudomására kell hozni. Ehhez a közlés időpontját megelőző hat hónapot kell figyelembe venni. Mindazonáltal a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a 2005. évre vonatkozóan a 2004. május 1-jétől2004. augusztus 31-ig tartó időszakot kell figyelembe venni.
               Közlés hiányában az alkalmazandó kamatköltséget a mellékletben szereplő referencia-kamatlábak alapján állapítják meg. Ha az említett referencia-kamatlábak nem állnak mind rendelkezésre az első bekezdésben megadott referencia-időszakra, a referencia-időszakra vonatkozó, rendelkezésre álló kamatlábakat kell felhasználni.
               (3)   A 2005. és 2006. pénzügyi évben, ha a tagállam kamatköltségeinek átlagos mértéke meghaladja a Közösség számára megállapított egységes kamatláb kétszeresét, a közösségi költségvetés a következő képlet szerint kiszámított kamatláb erejéig állja a költségeket:
               TR = TIU + [TIC – (2 × TIU)]
               ahol
               TR = a tagállamoknak visszatérített kamatláb,
               TIU = az egységes kamatláb,
               TIC = a tagállam által a (2) bekezdés első albekezdésének megfelelően közölt kamatláb, vagy a (2) bekezdés második albekezdésének megfelelően közlés hiányában alkalmazandó kamatláb.”
            
         
               2.
            
            
               A melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet a 2004. október 1-jétől felmerült kiadásokra kell alkalmazni.
   
      Ez a rendelet teljes egészében kötelező és közvetlenül alkalmazandó minden tagállamban.
      Kelt Brüsszelben, 2005. június 23-án.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 216., 1978.8.5., 1. o. A legutóbb a 695/2005/EK rendelettel (HL L 114., 2005.5.4., 1. o.) módosított rendelet.
   
      (2)  HL L 40., 1988.2.13., 25. o. A legutóbb a 2623/99/EK rendelettel (HL L 318., 1999.12.11., 14. o.) módosított rendelet.
   MELLÉKLET
   
      
         „MELLÉKLET
         A 4. cikk (2) bekezdésében említett referencia-kamatlábak
         
                      1.
                  
                  
                     Csehország
                     Prágai bankközi kínálati hitelkamatláb (PRIBOR) három hónapos futamidőre
                  
               
                      2.
                  
                  
                     Dánia
                     Koppenhágai bankközi kínálati hitelkamatláb (CIBOR) három hónapos futamidőre
                  
               
                      3.
                  
                  
                     Észtország
                     Tallini bankközi kínálati hitelkamatláb (TALIBOR) három hónapos futamidőre
                  
               
                      4.
                  
                  
                     Ciprus
                     Nicosiai bankközi kínálati hitelkamatláb (NIBOR) három hónapos futamidőre
                  
               
                      5.
                  
                  
                     Lettország
                     Rigai bankközi kínálati hitelkamatláb (RIGIBOR) három hónapos futamidőre
                  
               
                      6.
                  
                  
                     Litvánia
                     Vilniusi bankközi kínálati hitelkamatláb (VILIBOR) három hónapos futamidőre
                  
               
                      7.
                  
                  
                     Magyarország
                     Budapesti bankközi kínálati hitelkamatláb (BUBOR) három hónapos futamidőre
                  
               
                      8.
                  
                  
                     Málta
                     Máltai bankközi kínálati hitelkamatláb (MIBOR) három hónapos futamidőre
                  
               
                      9.
                  
                  
                     Lengyelország
                     Varsói bankközi kínálati hitelkamatláb (WIBOR) három hónapos futamidőre
                  
               
                     10.
                  
                  
                     Szlovénia
                     Bankközi kínálati hitelkamatláb (SITIBOR) három hónapos futamidőre
                  
               
                     11.
                  
                  
                     Szlovákia
                     Pozsonyi bankközi kínálati hitelkamatláb (BRIBOR) három hónapos futamidőre
                  
               
                     12.
                  
                  
                     Svédország
                     Stockholmi bankközi kínálati hitelkamatláb (STIBOR) három hónapos futamidőre
                  
               
                     13.
                  
                  
                     Egyesült Királyság
                     Londoni bankközi kínálati hitelkamatláb (LIBOR) három hónapos futamidőre
                  
               
                     14.
                  
                  
                     Többi tagállam
                     Euro bankközi kínálati hitelkamatláb (EURIBOR) három hónapos futamidőre
                  
               
            Megjegyzés: Ezekhez a kamatlábakhoz további 1 százalékpont jön, amely a banki haszonkulcsnak felel meg.”